Argumento el nekredipovo

Argumento el nekredipovo, ankaŭ konata kiel argumento el propra nekredipovo, argumento el komuna saĝo aŭ la dia paralogismo, estas eraro aŭ trompo en neformala logiko.  Per ĝi oni argumentas, ke aserto devas esti malvera, ĉar ĝi kontraŭdiras oniajn proprajn atendojn aŭ kredojn aŭ estas malfacile imagebla. 

Argumentoj el nekredipovo povas havi la formon:

 Mi ne povas imagi, kiel P povus esti vera; sekve, P devas esti malvera.
 Mi ne povas imagi, kiel P povus esti malvera; sekve, P devas esti vera.

Argumentoj el nekredipovo foje povas ekesti el nekonvena emocia miksiĝo, konfuzo inter fantazio kaj realo, manko de kompreno aŭ instinkta 'ventra' reago, precipe kiam tempo estas malabunda. Ili estas ankaŭ ofte uzataj por argumenti, ke io devas havi supernaturan devenon. Ĉi tiu formo de rezonado estas paralogisma, ĉar onia malkapablo imagi, kiel aserto povas esti vera aŭ malvera, donas neniun informon pri tio, ĉu la aserto estas vera aŭ malvera en la realo.

 Vidu ankaŭ 

 Biaso de malkonfirmo
 Razilo de Hanlon

 Referencoj 

Kategorio:Logiko
Kategorio:Paralogismoj